Mošovce

Mošovce er þorp á Turiec svæðinu í Slóvakíu. Íbúar voru um 1350 árið 2021.

 Saga 

Margar vel varðveittar byggingar eru til marks um 770 ára sögu Mošovce. Fyrst var minnst á Mošovce í tengslum við gjöf sem Adrew II færði borginni.
Mošovce var upphaflega samsett úr tveimur þorpum; það fyrra, Machyuch, var staðsett þar sem í dag er Starý Rad, það seinna, Terra Moys, var þar sem í dag er Vidrmoch. Af nafni Terra Moys var síðar nafn Mošovce dregið. Talið er að merking nafnsins sé Terra Mojs (Land of Mojs), gert er ráð fyrir að þorpið hafa á einhverjum tímapunkti tilheyrt manni að nafni Mojs. Mojs gæti einnig verið stytting á slavneska nafninu Mojtech, líkt og nöfnin Vojtech og Mojmír. Í gegnum aldirnar hefur nafn þorpsins verið síbreytilegt, meðal nafna eru Mossovych, Mosocz, Mossowecz, villa regia Mayos alio nomine Mossovych, oppidioum Mayus sue Mosocz, Mosocz olim Mayus til nafnsins sem borgin ber nú, Mošovce. Nafn eins hluta Mošovce, upphaflega þorpið Chornukov, hefur varðveist til þessa dags sem Čerňakov.

Mošovce þróaðist upphaflega sem konunglegur bær með umtalsvert sjálfræði, og frá miðri 14. öld sem bær með mikil forréttindi undir stjórn konunglega kastalans, Blatnica. Árið 1527 féll bærinn í hendur Révay fjölskyldunnar sem dró til baka öll forréttindi Mošovce í um 400 ár.

Í gegnum aldirnar var Mošovce mikilvægur handverksbær fyrir allt Turiec svæðið. Handverk jókst og um tíma voru starfandi 15 handverkssmiðjur; skósmiðja og skinnaversmiðja. Í dag einkennist Mošovce af ferðamannaiðnaði.


Eitt merkasta einkenni Mošovce er hið nærri tveggja alda gamla óðal, byggt í klassískum Rococo stíl með stórum enskum garði. Aðrir staðir sem vert er að skoða eru meðal annars: fæðingastaður Ján Kollár, kaþólsk kirkja byggð í ný-gotneskum stíl með afar verðmætu altari, lútersk kirkja sem byggð var 1788, grafhýsi sem nú hýsir handverkssafn, Art-Nouveau gróðurhús og pavilón frá 1800.

 Náttúra 

Í umhverfi bæjarins eru manngerð trjágöng sem virkar sem framlenging skóglendis nærliggjandi Veľká Fatra fjalla. Einstakar kalksteinn og dropasteinsmyndanir eru í dölunum, Blatnická og Gaderská.

 Menning og hefðir 
Mošovce hefur getið af sér marga sögufræga einstaklinga. Með þeirra eru: Frico Kafenda (1883-1963), tónskáld; Anna Lacková-Zora (1899-1988), rithöfundur; Štefan Krčméry (1892-1955), bókmennta gagnrínandi, sagnfræðingur og ljóðskáld; Júr Tesák Mošovský, barrok leikritaskáld; og Miloslav Schmidt, stofnandi sjálfboðaliðs slökviliða í Slóvakíu.

Hinsvegar er eflaust þekktasti einstaklingurinn sem fæðst hefur í Mošovce, hið þekkta slavneska ljóðskáld, heimspekingur og lúterski predikarinn Ján Kollár (1793-1852), sem hafi mikil áhrif á bókmenntir tveggja þjóða með ljóðrænu verki sínu Slávy Dcera. Verk hans hafa verið lögð til grundvallar hugmyndum og verkum nútíma þjóðernissinna. Það hefur verið þýtt yfir á flest slavnesku tungumálin, auk fjölda annarra tungumála.

 Tenglar 

 www.mosovce.sk
 Ferðamannsbók 
 Info - Mošovce 
 Drienok 

 Gallery 

Flokkur:Þorp í Slóvakíu